Správa zo zahraničnej pracovnej cesty

1.	Účastníci ZPC:

     Titul, meno a priezvisko: Eva Masárová
     Pracovisko:                        Ministerstvo školstva, vedy, výskumu a športu SR, Stromová 
     	1, 813 30 Bratislava
     Pracovné zaradenie:         riaditeľka odboru OMKP
     Znalosť jazykov:               Aj, Rj

Titul, meno a priezvisko:	Andrea Chudíková	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	hlavný radca	
Znalosť jazykov:	Aj, Rj	
		
2.	Zahraničná pracovná cesta:
Štát:	Francúzsko	
Mesto:	Štrasburg	
Vykonaná v doch:	11. – 15.11. 2012 	
Prijímajúca organizácia:	Rada Európy	
Účel cesty:	Rokovanie Európskeho riadiaceho výboru pre mládež Rady Európy (CDEJ) a Spoločného výboru (JC)

3.	Rámcový program pobytu:

 11. 11. 2012	Príchod do Štrasburgu, ubytovanie, príprava na rokovanie, štúdium materiálov;	
12. -  15.11.2012 	Celodenné rokovania zástupcov CDEJ a JC	
4.	Stručný priebeh rokovaní

V dňoch 12. až 15.11. 2012 sa v Štrasburgu konalo pravidelné zasadnutie zástupcov CDEJ  a JC Rady Európy. Prvý deň 12.11.  a popoludní 14.11.2012 sa uskutočnili oddelené rokovania zástupcov CDEJ(zloženého z predstaviteľov jednotlivých krajín) a poradného výboru (Advisory Council – zloženého zo zástupcov predstaviteľov medzinárodných ml. organizácií).

Použité skratky:
CDEJ = Európsky riadiaci výbor pre mládež Rady Európy
AC = Poradný výbor (Advisory Council)
CMJ = rokovanie  spoločného výboru (Joint Council Meeting), tz. spoločné rokovanie CDEJ a AC
PC = Programový výbor (Programming Committee)
RE = Rada Európy
ČS = členské štáty (Rady Európy)
YPR = medzinárodné vyhodnotenie politiky mládeže (youth policy review)
EYF = Európska nadácia mládeže

Prejednané body programu:

1.	Správa riaditeľky pre demokratické občianstvo a participáciu RE paní Ólöf Ólafsdótter  
CMJ(2012)17, CMJ(2012)22

Nová riaditeľka nového riaditeľstva pre demokratické občianstvo (miesto pôvodného riaditeľstva pre šport a mládež) je islandského pôvodu. Pôvodne VŠ pedagóg, v roku 1987 se pripojila k RE, kde pracovala na riaditeľstve pre ľudská práva 10 rokov; od roku 2002 prešla na riaditeľstvo pre vzdelávanie. Pod jej kompetencie v súčasnosti prechádza mládež a vzdelávanie.
Z prejavu riaditeľky:
•	DG 2 neočakáva žiadne zásadné organizačné zmeny
•	Po Albánsku preberá predsedníctvo RE Andorra (ďalej  Arménsko a Rakúsko) – andorrskou prioritou je mládež, hlavne  posilnenie  interkultúrnych kompetencií prostredníctvom neformálneho vzdelávania
•	Veľký dôraz na transverzalitu a meainstreaming otázok mládeže naprieč celou RE
•	Dôraz na prepojenie neformálneho a formálneho vzdelávania vrátane uznávania výsledkov neformálneho vzdelávania (prepojenie s formálnym vzdelávaním hlavne v otázkach Rómov a všeobecne v oblasti výchovy k ľudským právam)
•	Podpora novým inovačným  projektom (kritéria týchto projektov musia byť prediskutované pred samotnou prácou nad projektmi, jedným z nich je zviditeľnenie RE)
•	Podpora prístupu mladých ľudí k sociálnym právam
•	Posilnenie spolupráce s EU nad rámec Partnershipu RE a EK v oblasti mládeže
•	Generálny tajomník RE se ešte nevyjadril k navrhnutým prioritám 2013-2014 (tieto priority navrhla generálna riaditeľka Snežana Markovič)
•	Výbor ministrov doteraz neprijal návrh Odporučenia k prístupu k sociálnym právam mladých ľudí zo znevýhodneného prostredia (PL a FR, hl. PL majú mnoho pripomienok). Do konca decembra je možnosť znova pripomienkovať (tieto pripomienky budú postúpené Spoločnej rade koncom decembra), následne do konca marca 2013 bude prepracovaný tento návrh.

2.	Hodnotenie 9. konferencie ministrov mládeže v Saint Petersburgu (23. – 24. 9. 2012)
CDEJ(2012)10, HF-Conf(2012) PV5 Prov.

Je potrebné se sústrediť na pozitívny prístup ku konferencii (zúčastnil sa jej  veľký počet ministrov, predchádzajúci Youth Event priniesol nové perspektívne závery).

Závery z diskusie:
Správy Sekretariátu sú príliš všeobecné (nie je však už možné ich  zmeniť, boli už postúpené
Výboru ministrov).
•	CDEJ by mal mať svoju vlastnú omnoho podrobnejšiu a konkrétnejšiu hodnotiacu správu
•	Je potrebné se zamyslieť nad budúcnosťou týchto konferencií (kde RE, CDEJ, AC ... zlyhali?)
•	Problém je komplikovanejší o dlhodobý postoj Ruska k hodnotám RE
•	Konferencia poukázala na pretrvávajúci problém členských štátov vo vzťahu k sexuálnej orientácii a rodovej  identite (je možné  uvažovať o prioritizácii týchto otázok k plánu priorít 2014-2015). Týmto problémom sa RE nemôže vyhýbať, naopak se nimi musí zaoberať.
•	Ruská federácia nevidí dôvod tieto dve otázky- sexuálnu orientáciu a rodovú  identitu začleniť medzi priority RE, vidí v nich skôr propagáciu nežiaduceho správania. V politike mládeže je podľa nich  potrebné zdôrazniť nezamestnanosť mládeže.
•	Väčšina štátov podporila názor, že akákoľvek diskriminácia je problém, je preto potrebné sa zaoberať diskrimináciou ako celkom, nie iba sexuálnou orientáciou a rodovou  identitou. Sex a rod sú výzvou, ktorá by mala byť diskutovaná a riešená v spolupráci s ostatnými sektory RE
•	Nórsko požiadalo o prepracovanie správy z posledného rokovania senior officials v Petrohrade (nie sú tam zapracované všetky pripomienky členských štátov)

3.	Kampaň „Young People Combating hate speech on-line“ - Rui Gomez (riaditeľ divízie odboru pre mládeže)
CMJ(2012)24, CMJ(2012)25

•	Kampaň bude prebiehať od 21. 3. 2012 do 21. 3. 2014, ide o vzdelávaciu kampaň on-line
•	V lete 2013 stretnutie mladých ľudí
•	Členské štáty by mali vytvoriť Národný koordinačný výbor ku kampani, môže byť vytvorený v spolupráci s MVO
•	RE vytvorí ku kampani „follow-up group“ (3 CDEJ, 2 AC a 1 z Youth Fora v úlohe pozorovateľov)
•	Členské štáty upozornili, že RE opakuje chybu z kampane „All Different-All Equal“, keď bola vyhlásená kampaň, a keď začala, hľadali sa dodatočné finančné zdroje aj európsky koordinátor (FR napr. upozornila, že v súčasnej dobe rozpočtových škrtov nemožno počítať s dobrovoľnými príspevkami členských štátov na európskej úrovni kampane)
•	Cieľovou skupinou kampane sú bloggeri a mladí aktivisti za ľudské práva on-line (kampaň im poskytne školenia, aby rozpoznali prejavy nenávisti on-line a boli schopní adekvátne reagovať)
•	Generálny tajomník RE chce túto kampaň vyhlásiť ako svoju kampaň, bude to „transverzálna“ kampaň aj pre vzdelávanie,  sociálnu kohéziu apod.
•	ERYICA je partnerom kampane
•	EK se o kampaň veľmi aktívne zaujíma v rámci Partnershipu, chce k tomu pristúpiť aktívne podobne ako pri kampani „All Different – All Equal“
•	www.coe.int/act4hre 
4.	Správa Programového výboru 
       CPJ(2012)PV 26; CPJ(2012)PV 27 Restricted
•	MVO z Ruska, Moldavska a Ukrajiny čelia podozreniu zo sprenevery pridelených grantových prostriedkov vrátane  predloženia sfalšovaných dokumentov priložených ku grantovým žiadostiam (apel na CDEJ členy, aby pomohli riešiť situáciu)

5.	Správa George Metze k iniciatíve RE „The Council of Europe Quality Label for YouthCenters“
CDEJ(2012)11

•	Iniciatíva prebieha od roku 2010, doteraz uvažovali o získaní tejto značky: Andorra, BE, EE, FI, LU, PT, RO, Srbsko, SK, SI, ES a Turecko, iba 6 záujemcov z týchto krajín  požiadalo, medzi nimi ja SK
•	Záujemcovia musia splniť 22 kritérií v 4 oblastiach (prevažná časť žiadateľov nesplňuje podmienky, žiadajú napríklad kultúrne centrá alebo mládežnícke hostely)
•	Záujemcovia o Label se už 3x stretli, na jar 2013 se opäť stretnú v SI

 Závery z diskusie:
•	Nepodporiť žiadosť AC, aby zástupcovia AC boli prizývaní do celého procesu ako podporný partner (už se zúčastňujú pri monitorovacích návštevách)
•	Udelený titul je bez časového obmedzenia, monitorovacie návštevy budú sledovať pokrok v dodržiavaní hodnôt RE

6.	Správa Sekretariátu DYS o medzivládnom programe aktivít
CDJ(2012)9
•	Prebieha medzinárodné vyhodnotenie na Ukrajine a pripravuje se v Grécku (vedúcim medzinárodného tímu bude Alexis Ridde). Nie sú ďalší žiadatelia, uvažuje Bosna a Hercegovina
•	Bulharsko požiadalo o „second policy review“ (Howard Williamson koordinuje, začala by na jar 2013)
•	Letná univerzita RE sa uskutoční  v roku 2013 na Slovensku

7.	Stretnutie s generálnou riaditeľkou pre demokraciu Snežanou Markovič

•	Navrhla svoje 3 priority, zatiaľ nie je jasné, ako se k týmto prioritám postaví generálny tajomník RE (1. demografické výzvy v kontexte starnúcej Európy – integrácia a diverzita je riešením; 2. participácia proti prejavom extrémizmu; 3. demokratická inovácia v RE)
•	Tieto priority sú pre CDEJ a AC na  zamyslenie, nie je povinné ich zapracovať do plánu na rok 2013

Je potrebné začať rokovania k zriadeniu Národného koordinačného výboru ku kampani HATE SPEECH ON-LINE 

 
Záver:

Ďalšie rokovanie  CDEJ a CMJ: Budapešť 3. – 5. 4. 2013
5.	Odporúčané závery:

1.	Na spoločnom stretnutí so zástupcami ml. org. v roku 2013 predstaviť projekty RE a  prediskutovať s nimi   možnosti účasti na medzinárodných projektoch financovaných z EYF. 
2.	Zapojiť mládežnícke MVO do prípravy kampane RE Hate Speech on-line, vytvoriť národný koordinačný tím a zabezpečiť realizáciu kampane.  
3.	Pripraviť podmienky na realizáciu projektu Letná univerzita RE. 

6.  Prehľad prinesenej dokumentácie
Dokumentácia z rokovania Riadiaceho výboru pre mládež pri RE a Spoločného výboru  je uložená na SĎVM MŠVVaŠ SR. 

7.   Prínos ZPC
 
Pravidelné rokovanie Európskeho riadiaceho výboru pre mládež Rady Európy (CDEJ) a Spoločného výboru (JC) poskytuje priestor na výmenu informácií v oblasti politiky mládeže krajín RE, metódou komanažmentu riadenia umožňuje účasť mladých na rozhodovacích procesoch. 
Počas rokovania CDEJ a JC  sa uskutočnili nasledovné  rokovania: 
1. Pravidelné stretnutie krajín V4. Témou bola pripravovaná správa o mládeži krajín V4 v roku 2013.
2.  Pokračovanie  rokovaní s Azerbajdžanom k budúcej možnej bilaterálnej spolupráci
4. Pokračovanie rokovaní so zástupcom z Malty k  návšteve slovenskej delegácie na Malte a príprava návrhu textu programu  k spolupráci v oblasti práce s mládežou. 
 
8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 17.12. 2012

Správu vypracovala:     Eva Masárová 
                                   
Správu schválil:
Ladislav Čambal, GR SŠSŠM